钦定古今图书集成/理学汇编/学行典/第155卷 > 朱子全书 > 《周子》
## 钦定古今图书集成/理学汇编/学行典/第155卷 > 朱子全书 > 《周子》

问：“周子是从上面先见得？”曰：“也未见得是恁地否？但
是周先生天资高，想见下面工夫也不是大费力。而
今学者，须是从下学理会。若下学而不上达，也不成
个学问。须是寻到顶头，却从上贯下来。　季通云：‘濂
溪之学，精悫深密，　周子看得这理熟，纵横妙用，只
是这数个字都括尽了。周子从理处看，邵子从数处
看，都只是这理。刘砥曰：‘毕竟理较精粹’’。”曰：“从理上看，
则用处大数自是细碎。　濂溪在当时，人见其政事
精绝，则以为宦业过人；见其有山林之志，则以为襟
怀洒落，有仙风道气。无有知其学者，惟程大中独知
之。这老子所见如此，宜其生两程子也。”